text: Ned med dig!
  28 august 2011 kl. 10.41
  Traditionen tro når der er valgkamp, så bliver der begået hærværk mod plakaterne i lygtepælene. Sådan er det også i år, hvor der de seneste to dage er øvet hærværk mod socialdemokratiske valgplakater i Fredericia.
  Her i bydelen Erritsø er der de seneste to nætter øvet hærværk mod socialdemokraten Jacob Bjerregaards valgplakater. 
  Op mod 70 plakater er blevet revet ned både på Kystvejen og på Erritsø Byvej og efterladt i sølet.
  Hærværket er blevet politianmeldt.
  